CITES

CITES (forkortelse for the Convention on International Trade in Endangered Species of Wild Fauna and Flora) kalles også Washingtonkonvensjonen og er en multilateral internasjonal avtale mellom land for å kontrollere handel med truede dyr og planter. Formålet med avtalen er en bærekraftig handel – dvs. at man ikke fjerner mer fra bestandene av dyr og planter enn de tåler.

Om konvensjonen  
Konvensjonen trådte i kraft i 1975. I Norge har konvensjonen vært gjeldende siden 25. oktober 1976, og per 2021 har 183 land tiltrådt konvensjonen. Miljødirektoratet er forvaltningsmyndighet for CITES i Norge og regulerer internasjonal handel av truede dyr- og plantearter inn til, og ut av, Norge gjennom Forskrift om innførsel, utførsel, besittelse mv. av truede arter av vill fauna og flora (også kalt CITES-forskriften).

Klassifisering 
Over  arter totalt, hvorav cirka  dyrearter og  plantearter, er omfattet av konvensjonen. Mer enn  av dem er så sterkt truet at all handel med dem i praksis er forbudt. Disse artene klassifiseres i CITES Appendix I. For de øvrige artene er internasjonal handel enten begrenset eller det foreligger krav om spesielle tillatelser for inn- og utførsel. Disse klassifiseres i enten CITES Appendix II eller CITES Appendix III, avhengig av trusselgraden. Forbud og reguleringer gjelder både levende og døde eksemplarer, såvel som deler av organismer og produkter som skinn, fjær og tenner med mer.

 CITES Appendix I omfatter de mest truede artene i verden, og handel med disse er i praksis stort sett forbudt. Mer enn  arter omfattes av denne kategorien.
 CITES Appendix II omfatter truede arter der den internasjonale handelen må begrenses for å sikre artenes overlevelse. Mer enn  arter er omfattet i denne kategorien, hvorav  dyrearter. De fleste er rovfugler. Mer enn  plantearter omfattes også av denne kategorien, blant annet alle orkidé-arter.
 CITES Appendix III krever at det følger med et opprinnelsessertifikat eller eksporttillatelse ved innførsel. Per 2021 er det 211 arter i denne kategorien.

Norske reservasjoner 
Det er spesielt for marine arter av kommersiell interesse at Norge har gjort reservasjoner mot oppføring på CITES listene. Reservasjonene er vanligvis et uttrykk for at Norge anser at artene er så tallrike at de ikke oppfyller de kriterier som er fastsatt av CITES for listing. Dette er naturligvis omdiskutert utenfor Norge, men det er på ingen måte unikt. Andre land har gjort tilsvarende reservasjoner.

CITES Appendix I
 Spermhval (Physeter catodon)
 Vågehval (Balaenoptera acutorostrata) Unntaket gjelder populasjonen vest for Grønland
 Sørlig vågehval (Balaenoptera bonaerensis)
 Seihval (Alaenoptera borealis) Reservasjonen gjelder ikke for populasjonene i det nordlige Stillehavet  og i områder fra 0 til 70 grader østlig lengdegrad, og fra ekvator til Antarktis.
 Finnhval (Balaenoptera physalus) Reservasjonen gjelder for populasjonene i Nord-Atlanteren ved Island, Nord-Atlanteren ved Newfoundland og i områder fra 40 grader sørlig breddegrad til Antarktis og fra 120 til 60 grader vestlig lengdegrad.

CITES Appendix II
 Brugde (Cetorhinus maximus) 
 Hvalhai (Rhincodon typus)
 Hvithai (Carcharodon carcharias)
 Alle arter sjøhester (Hippocampus spp.)

CITES Appendix III
 Ingen norske reservasjoner eksisterer

Se også 
 Evolutionarily Distinct and Globally Endangered (også kjent som EDGE of Existence)
 Bonnkonvensjonen
 Konvensjonen om biologisk mangfold
 Konvensjonen om vern av ville europeiske planter og dyr og deres naturlige leveområder (Bernkonvensjonen)
 Naturmangfoldloven

Litteratur 
 Miljødirektoratet – Handel med trua arter (CITES)
 CITES-forskriften

Referanser

Eksterne lenker 
 

Miljøtraktater